Louis Aragon

Louis Aragon [lwi aʁaɡɔ̃] (naskiĝis la 3-an de oktobro 1897, mortis la 24-an de decembro 1982) estis franca historiisto, poeto kaj romanisto, kaj membro de la Académie Goncourt.

Aragon estis membro de Dada, de 1919 ĝis 1924, kaj poste fonda membro de Surrealismo en 1924.

En 1939 li edziĝis kun rusdevena verkisto Elsa Triolet (naskiĝis en 1896), la bofratino de Rusa poeto Vladimir Majakovskij. Dum la Germana okupacio de Francio en la Dua mondmilito li skribis por la subtera gazetaro Les Éditions de Minuit.

Unu rimarkinda poemo estas "Strofoj por memorigi", pli konata kiel "Ruĝa Afiŝo", pro ĝia temo kaj ĝia kanta adaptado en kanto fare de Léo Ferré, en kiu Aragon honoris la eksterlandanojn, kiuj mortis, kiam ili batalis por liberigi Francion. Li faris tion kiel respondon al la nazia propagando-kampanjo nomiĝinta "Ruĝa Afiŝo", kiu celis konvinki la francan popolon, ke la rezistado-movado estis regata de eksterlandanoj, ĉefe judoj, kiuj servis la interesojn de Britio kaj Sovetunio.

Post la morto de sia edzino je la 16-a de junio 1970 Aragon publikigis sian ambaŭseksemecon kaj aperis ĉe paradoj de geja fiero en rozkolora aŭto.

 Vidu ankaŭ 
 Villejuif - Louis Aragon (pariza metrostacio)

 Eksteraj ligiloj 
 http://www.biblioweb.org/-ARAGON-Louis-.html  
 http://www.uni-muenster.de/Romanistik/Aragon 
 http://www.biblioweb.org/-ARAGON-Louis  
 http://amediavoz.com/aragon.htm

 Rete legebla en Esperanto 
 Diven'

Kategorio:Francaj verkistoj de la 20-a jarcento
Kategorio:Francaj ĵurnalistoj de la 20-a jarcento
Kategorio:Francaj romanistoj
Kategorio:Francaj superrealismaj verkistoj‎
Kategorio:Francaj rezistantoj
Kategorio:Lernintoj de liceo Carnot (Parizo)
Kategorio:Francaj komunistoj
Kategorio:Francaj medicinaj verkistoj
Kategorio:Naskiĝintoj en la 16-a arondismento de Parizo
Kategorio:Premiitoj per premio Renaudot